《秋夜次叶一山韵》
宋代·真山民

自笑秋来似转蓬，偶然飞落过山中。
一灯幽馆菊花雨，孤枕小山梧叶风。
涉世悠悠旋磨蚁，怀人杳杳寄书鸿。
浮生何予光阴事，抵死相催作老翁。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。